
REPUBLIKA HRVATSKA
TRGOVAČKI SUD U PAZINU

ZAPISNIK
o ročištu održanom dana 23. srpnja 2026. godine 
u postupku po prijedlogu za otvaranje stečaja nad dužnikom
 NESI BAZENI j.d.o.o., OIB: 84285264978, MBS: 130152635, Sošići (Kanfanar), Sošići 36,
radi odlučivanja o pretpostavkama za otvaranje stečajnog postupka i
razlozima za otvaranje stečajnog postupka



OD SUDA NAZOČNI:
Tijana Licul, stečajni sudac
Sanja Prodan, zapisničar

Početak u 10,30 sati

	
Utvrđuje se da su na današnje ročište pristupili:
	ZZ Siniša Šimić, identitet utvrđen uvidom u OI broj: 118059376. 

Utvrđuje se da na današnje ročište nisu pristupili:
	Predlagatelj.

Za osobe koje nisu pristupile na današnje ročište rješenje kojim je pokrenut prethodni postupak te zakazano ovo ročište smatra se da je uredno dostavljeno. Navedeno rješenje objavljeno je na mrežnoj stranici e-oglasna ploča sudova 30. lipnja 2026. godine, a sa oglasne ploče je skinuto po proteku 8 dana, pa se dostava smatra uredno obavljenom istekom osmog dana od dana objave, sukladno čl. 12. st. 1. Stečajnog zakona.

	Uvidom u spis utvrđeno je da je do dana održavanja ovog ročišta račun dužnika i dalje u blokadi, sve sukladno prijedlogu za otvaranje stečajnog postupka od 23. lipnja 2026. prema kojemu na dan 18. lipanj 2026. dužnik u Očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 120 dana u ukupnom iznosu od 8.348,21 EUR. Na današnji dan blokada iznosi 8.407,72 EUR. 

	Iz radnja koje je poduzeo sud nije utvrđeno da dužnik ima imovine. 

	Na upit suca da se očituje o prijedlogu za otvaranje stečajnog postupka te razlozima za otvaranje stečajnog postupka zakonski zastupnik dužnik izjavljuje da se protivi prijedlogu da se nad njim otvori stečajni postupak jer dužnik posluje, bavio se postavljanjem i održavanjem bazena i bazenske opreme te ima u najmu caffe bar. U kratko vrijeme očekuje se realizacija nekoliko poslova (bazeni) kao i naplata potraživanja koje ima prema svojim kupcima tako da dužnik očekuje da će se tim sredstvima deblokirati račun. Radi navedenog predlaže da sud odgodi donošenje odluke u povodu prijedloga za otvaranjem stečajnog postupka. 

	Na upit suca da se očituje o imovini dužnika zakonski zastupnik dužnik izjavljuje da:

1/ nekretnina i pokretnina – nekretnina nema. Dužnik je vlasnik pergole za caffe bar knjigovodstvene vrijednosti 6.525,76 EUR. Drugih vrijednijih pokretnina dužnik nije vlasnik.  
2/ imovinskih prava dužnika na tuđim stvarima-nema
3/ novčanih i nenovčanih tražbina dužnika- oko 6.000,00 EUR prema podacima iz popisa koji se dostavljaju u sudski spis. 
4/ drugih prava koja čine imovinu dužnika-nema
5/ novčanih sredstava na računima-nema
6/ druge imovine dužnika-nema
7/ obveza dužnika unesenih u njegove poslovne knjige- 16.540,32 EUR Prema MIN. Financija, te 18.170,17 EUR prema dobavljačima, detaljan popis je priložen u spis
8/ drugih novčanih i nenovčanih obveza dužnika-nema
9/ razlučnih prava na imovini dužnika-nema
10/ izlučnih prava-nema
11/ prosječnih mjesečnih troškova redovnoga poslovanja dužnika u posljednjih godinu dana- oko 7.000,00 EUR. 
12/ postupaka pred sudovima ili javnopravnim tijelima u kojima je dužnik stranka i visinu ili opis tražbine koja je predmet postupka-nema

	Na upit suca zakonski zastupnik dužnika navodi da nema trećih osoba koje bi dale izjavu o pristupanju dugu sukladno čl. 124. Stečajnog zakona.

SUDAC 

RJEŠAVA

	Današnje ročište se odgađa te se istovremeno zakazuje iduće ročište za DAN 29. rujna 2026. u 9,30 sati.  



Dovršeno u 10,38 sati.


				     Stečajni sudac	                              ZZ dužnika
										  
	
  				                 Zapisničar

